  Майя Бывальцева 23-тӥ толсурлы Удмуртиын эшшо 79 муртлэсь коронавирус инфекциез шедьтӥзы. Выль черламъёс пӧлын 14 пиналъёс, 65 арессэс ортчем 24 арлыдоос. Со сярысь элькунысь оперативной штаб ивортӥз. Диагноззы Ижкарын 32 улӥсьёслэн зэмаз, Глазкарын – 10, Воткаын – тямыс, Ува ёросын – вить, Вотка, Каракулино, Юкаменск ёросъёсын – быдэн ньыль, Сюмси ёросын – куинь, Сарапулын, Можгаын – быдэн кык, Вавож, Кизнер, Пичи Пурга, Сьӧлта, Эгра ёросъёсын – быдэн одӥг муртлэн. 164 адями йӧназ. Кык мурт улонысь кошкиз. Кышномуртлы 79 арес вал, воргоронлы – 84 23-тӥ толсурлы Удмуртиын коронавирусэн черлан 78 сюрс 505 учыръёс лабораториосын зэматэмын. 66 сюрс 856 адями йӧназ, 3 сюрс 384 мурт улонысь кошкиз. Та дыре 130 висисьёслэн тазалыксы секыт лыдъяське. Берло нунал ӵоже коронавируслы 5 сюрс 735 эскеронъёс ортчытӥзы. Коронавируслэсь прививка 666 сюрс 727 адями пуктӥз, со пӧлысь 504 сюрс 554 мурт кык компонентэн. «Спутник Лайт» вакцинаез 115 сюрс 129 адямилы пуктӥзы. Тодэ вайытом, толшор кутсконын Удмуртие быдэ вуымтэослы вакцина вуоз.  Тегъёс: Тазалык Ижкар висён Удмуртия коронавирус  